Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 74

1. A gazdasági szféra szerepe az EU-kommunikációban Magyarország EU-tagságának sikere alapvetõen az egységes piacba való betagozódásától függ. Az egységes piac hatalmas lehetõséget rejt magában a magyar gazdaság számára. Ezt a lehetõséget azonban csak felkészülten lehet kihasználni, ezért kulcsfontosságú, hogy a gazdasági szereplõk megfelelõen tájékozottak és felkészültek legyenek a csatlakozásra. Abban, hogy az egyes szakmák felismerjék lehetõségeiket és feladataikat, kiemelkedõ közvetítõ szerepet játszanak a szakmai és érdekképviseleti szervezetek. A kommunikációs stratégia számára ezek a közvetítõ szervezetek 2002/151/II. szám tekinthetõk a kommunikáció elsõdleges célcsoportjának. A hazai szakmai és érdekképviseleti szervezetek intézményi kialakulatlansága, hiányos eszköz- és forrásellátottsága miatt számolni kell azzal, hogy a Kormánynak aktívabban kell szakmailag és pénzügyileg támogatnia a hazai szakmai szövetségeket és érdekképviseleteket, mint az Nyugat-Európában megszokott.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes